
# Рөстәм Миңнеханов “Росвертол” ААҖ цехын карады

*17.08.2012*Бүген Татарстан Республикасы Президенты Рөстәм Миңнеханов Ростов-на-Донуга эш сәфәре кысаларында “Росвертол” ААҖ нең производство цехында булды.

Рөстәм Миңнеханов “Росвертол” ААҖ предприятиесе эшчәнлеге белән танышты, Ми-24, Ми-26, Ми-28 вертолетларын җыеп бетерү цехында булды, Ми-26Т, Ми-35М, Ми-28Н вертолетлары үрнәкләрен карады. Аны “Росвертол” ААҖ генераль директоры вазыйфасын башкаручы Петр Мотренко озатып йөрде.

ТР Президентын шулай ук Ростов өлкәсе губернаторы урынбасары – транспорт министры Дживан Вартанян озатып йөрде.

Моннан тыш, бүген ТР Президенты Ростове-на-Дону мәчетендә булды һәм мөфти белән кайбер мәсьәләләр буенча фикер алышты
Рөстәм Миңнеханов “Росвертол” ААҖ цехын карады